ЛIыжь гуэр джэдхэр игъашхэу пщIантIэм здыдэтым, IэщэкIэ зэщIэузэда шу гуп бжыхьхэр иращIыкIыу, хьэхэр ягъэбанэу куэбжэмкIэ зэрыблэхащ. Я къуейщlеягъэм щхьэкlэ лIыжьым абыхэм къаригъэгъазэу яшхыдэну хуежьат: 
 
- Уэ-хьэ-хьэей къэвгъазэ! Къэвмыгъазэмэ, фылIыгъэншэщ! - ящIэгуоуащ ар шухэм.
 
Макъ пхъашэр щызэхахым. шухэм къагъэзащ. АрщхьэкIэ, джэдым яхэт Хъуэжэр къыщилъагъум, къебгъэрыкIуэри зыр къыщIэкlиящ: 
 
ЛIо, лlыжь цIыкlу, укъыткIэлъыкlийуэ къыщIэдбгъэгъэзар?! Уи кIэ мафIэ щIэнамэ, къащтэ, пызупщIынщ! - жиlэу и къамэр къыщрипхъуэтым, лIыжь цIыкум щыкъун зэрылъа фалъэ фIейр ишийри: 
 
- Хьэуэ, си щlалэхэ, мафIи къысщIэнакъым, мыбы из махъсымэ сиIатэмэ, фезгъэфэнт, фызэрыщIалэфIым щхьэкIэ жысIэри, къывэзгъэгъэзауэ арат- жиIащ шынэжри.